stanford-oval/wikipedia huggingface dataset:
נבחרת נורווגיה בכדורגל
שיאי שחקנים > מלכי השערים

| דירוג | שחקן | שנים בנבחרת | שערים | הופעות | ממוצע למשחק |
| --- | --- | --- | --- | --- | --- |

| 1 | ארלינג האלנד | 2019–הווה | 38 | 39 | 0.97 |
| 2 | יורגן יווה | 1928 - 1937 | 33 | 45 | 0.73 |
| 3 | איינר גונדרסן | 1917 - 1928 | 26 | 33 | 0.79 |
| 4 | הארלד הנור | 1949 – 1960 | 25 | 43 | 0.58 |
| 5 | ג'ון קארו | 1998–2011 | 24 | 91 | 0.26 |
| 6 | אולה גונאר סולשיאר | 1995–2007 | 23 | 67 | 0.34 |
| 6 | טורה אנדרה פלו | 1995–2004 | 23 | 76 | 0.3 |
| 8 | גונאר טורסאן | 1946–1959 | 22 | 64 | 0.34 |
| 9 | סטיבן איוורסן | 1998–2011 | 21 | 79 | 0.27 |
| 9 |  |  | 21 |  |  |
| אלכסנדר סרלוט | 2016–הווה | 59 | 0.36 |  |  |
הערות שוליים

↑  דירוג לנבחרות לאומיות לגברים באתר פיפ"א
1 2  החל מאוגוסט 1993 – אז החל דירוג פיפ"א לנבחרות גברים בכלל
| --- | --- |
בקרת זהויות :  VIAF: 555149106183368491346   WorldCat (עם VIAF): 555149106183368491346 
ג'ון ארנה ריסה שיאן ההופעות (110) בנבחרת נורווגיה בכל הזמנים
ארלינג האלנד מלך שערי (38) נבחרת נורווגיה בכל הזמנים
מורדוביה

רפובליקת מורדוביה (רוסית: Республика Мордовия, מוקשנית: Мордовскяй Республикась) היא רפובליקה בפדרציה הרוסית, במרכז החלק האירופי של רוסיה. שטח הרפובליקה 26,200 קמ"ר, אוכלוסייתה 765,891 תושבים (נכון ל-2024). בירת הרפובליקה היא סרנסק.
היסטוריה

חבל מורדוביה היה חלק מהנסיכויות הטטריות שהיו באזור עד שנכבש ב-1554 על ידי איוואן האיום, נסיך מוסקבה. המורדובים, שלא הייתה להם מדינה משלהם, לא התנגדו בצורה פעילה לשלטון החדש. הרוסים במאה ה-17 ניסו לנצר בכוח את המורדובים, שהאמינו בשמאניזם. בתקופת האימפריה הרוסית שטח הנוכחי של הרפובליקה היה מפוזר בין מספר גוברניות.
מ-1918 עד 1920 שלט ברפובליקה רוב הזמן הצבא הלבן, עד שבשנת 1920 כבשו את האזור הכוחות הקומוניסטיים. ביולי 1928 הוקם "אוקרוג" (יחידה מנהלית) מורדוביה. בינואר 1930 הפך האוקרוג למחוז (אובלסט) אוטונומי וב-1934 הפך המחוז האוטונומי לרפובליקה אוטונומית ברפובליקה הסובייטית הפדרטיבית. עם התפרקות ברית המועצות הפכה הרפובליקה האוטונומית לרפובליקה בפדרציה הרוסית. החוקה המודרנית קיימת משנת 1995.
ממשל

הממשל מנוהל לפי חוקה שהתקבלה בשנת 1995. המחוקק הוא "האספה הממלכתית של רפובליקת מורדוביה". היא כוללת 48 חברים. בראש רשות המבצעת עומד "ראש הרפובליקה" שנבחר בבחירות ישירות לכהונה של 5 שנים. בשנת 2021 בבחירות ניצח ארטים זדונוב.
מבחינה מנהלית הרפולביקה כוללת 3 ערים בעלי מעמד מיוחד ו-22 ראיונים.
גאוגרפיה

הרפובליקה נמצאת במרכזו של מזרח החלק האירופי של רוסיה. בין שאר הסובייקטים בפדרציה היא במקום ה-71 בשטחה. היא גובלת מצפון ובמערב במחוז ניז'ני נובגורוד, בצפון-מזרח - במחוז פנזה, ממזרח ודרום מזרח - ברפובליקת צ'ובשיה, ממערב ודרום מערב - במחוז אוליאנובסק.
הנהרות החשובים של הרפובליקה הם סרנקה ואינסר, יובליו של הוולגה.
דמוגרפיה

אוכלוסיית הרפובליקה נמצאת במגמה של ירידה מתמדת. בשנת 1970 התגוררו בה רצת מעל למיליון תושבים. בשנת 2024 מתגוררם כ-766 אלף תושבים. בבירת הרפובליקנ מתגוררים כ-310 אלף תושבים (כ-40% מאוכלוסיית הרפובליקה). בערים מתגוררים כ-69% מכלל האוכלוסייה.
בהתאם לנתוני מפקד אוכלוסין 2021 של הפדרציה הרוסית רוב האוכלוסייה הם רוסים, המהווים 51.8% מהאוכלוסייה (בעבר חלקם היה כ-60%). המורדבינים (עם פינו-אוגרי) מהווים 37.1% מהאוכלוסייה. עמים נוספים החיים במורדוביה הם הטטרים המהווים 4.9% מהאוכלוסייה, אוקראינים וצ'ובשים.
כ-3-4% מאוכלוסיית הרפובליקה הם אסירים שמורכזים במתקני כליאה רבים ברחבי האזור.
1959 בצרפת

| 0 | 1 | 2 | 3 |
| --- | --- | --- | --- |
| «««  1958   1957  1956 |  דגל צרפת | 1959  בצרפת |  »»»  1960   1961   1962 |
כל ערכי השנים בצרפת • אירועים בולטים בעולם ב-1959 היסטוריה של צרפת • פורטל צרפת • לוח שנה של שנת 1959
מפת צרפת ב-1959
שנת 1959 בצרפת הייתה השנה בה ציינה צרפת 972 שנות לאום.
הנהגה

נשיא צרפת: רנה קוטי (עד 8 בינואר), לאחר מכן שארל דה-גול.
ראש ממשלת צרפת: שארל דה-גול (עד 8 בינואר), ולאחר מכן מישל דברה.
אירועים

8 בינואר - נכנס לתפקידו שארל דה-גול כנשיא הראשון של הרפובליקה החמישית של צרפת.
2 בדצמבר - מתמוטט סכר מלפסה וגורם למותם של 423 איש בשיטפון.
אומנות ותרבות

11 במרץ - נערכת תחרות האירוויזיון בעיר קאן
ספורט

25 ביוני - מתחיל הטור דה פראנס.
18 ביולי - מסתיים הטור דה פראנס עם ניצחונו של פדריקו בהמונטס מספרד במירוץ.
נולדו

7 בפברואר - כריסטין אנגוט, סופר ומחזאי.
18 במרץ - לוק בסון, במאי קולנוע, סופר ומפיק.
14 במאי - פטריק ברואל, זמר ושחקן.
6 ביולי - רישאר דאקורי, שחקן כדורסל.
נפטרו

(קטגוריה:צרפתים שנפטרו ב-1959)
21 בינואר - איב לה פבר, סופר ופוליטיקאי (נולד ב-1874).
17 באפריל - פול דז'ורדן, שחקן כדורמים וזכה במדליה אולימפית (נולד ב-1894).
23 ביוני - בוריס ויאן, סופר, משורר ומוזיקאי (נולד ב-1920).
ראו גם

1955 בצרפת
1954 בצרפת
1953 בצרפת
טאיטו קובו

| --- | --- |
אין תמונה חופשית
 לידה:  26 ביוני 1977 (בן 47) הירושימה
 מדינה:  יפן 
 ידועה בשל:  בליץ'
 השכלה:  Anabuki Design College Hiroshima 
 תקופת הפעילות:  מ-1999
 מקצוע:  סופר ומאייר מאנגה
 פרסים והוקרה:  פרס אינקפוט (2008)  פרס שוגאקוקן מאנגה 
 
טָאיְטוֹ קוּבּוֹ (ביפנית: 久保 帯人; באנגלית: Tite Kubo; נולד ב-26 ביוני 1977), הידוע בשם העט של נוריאקי קובו (久保 宣章 "קוּבּוֹ נוֹרִיאָקִי"), הוא אמן מאנגה (קומיקס) יפני, שמוכר בעיקר בזכות המאנגה בליץ', שנמכרה ברחבי העולם ביותר מ-82 מיליון עותקים.
ביוגרפיה

קוּבּוֹ נולד בהירושימה, וכבר בבית הספר היסודי החליט להיות אמן מנגה, אחרי שקרא את הקומיקס "סייה הקדוש". המאנגה הראשונה שכתב קובו הייתה "אבקת זומבים" (Zombie Powder), שהייתה כישלון[דרושה הבהרה].[דרוש מקור]
מאוחר יותר כתב את "בליץ'". מאנגה זו נדחתה על ידי מוציאים לאור שונים משום שהייתה דומה מאוד למאנגה אחרת שפורסמה באותה תקופה, בשם "יו יו האקושו". אך לאחר מכתב עידוד שקיבל קובו מהמאנגקה המפורסם אקירה טוריאמה, יוצר דרגון בול, פיתח שוב את "בליץ'" והצליח להדפיסה במגזין "שונן ג'אמפ השבועי". מאנגה זו זכתה לפופולריות רבה ביפן ובעולם.
ג'ורג' מרטין

ערך זה עוסק במפיק בריטי. אם התכוונתם לסופר אמריקאי, ראו .
| --- | --- |
ג'ורג' מרטין, 7 בינואר 2007
ג'ורג' מרטין, 7 בינואר 2007
 לידה:  3 בינואר 1926 הייבורי, הממלכה המאוחדת 
 פטירה:  8 במרץ 2016 (בגיל 90) קולסהיל, הממלכה המאוחדת 
 שם לידה:  ג'ורג' הנרי מרטין
 מוקד פעילות:  לונדון, אנגליה
 תקופת הפעילות:  1950–2016 (כ־66 שנים)
 מקום לימודים:  בית ספר גילדהול למוזיקה ודרמה 
 עיסוק:  מלחין מעבד מפיק מוזיקלי
 סוגה:  קלאסית פופ רוק אנד רול בארוק
 שפה מועדפת:  אנגלית 
 כלי נגינה:  אבוב, פסנתר 
 חברת תקליטים:  Parlophone Capitol EMI AIR
 פרסים והוקרה:  היכל התהילה של הרוק אנד רול (1999)  פרס גראמי לאלבום השנה (29 בפברואר 1968)  פרס גראמי של חבר הנאמנים (1996)  דוקטור לשם כבוד של מכללת ברקלי למוזיקה (1989)  פרס ג'יימס ג'ויס  Knight Bachelor  מפקד במסדר האימפריה הבריטית 
 פרופיל ב-IMDb
 
התקליט הראשון של הביטלס, בהפקתו של מרטין באולפני פרלופון
ג'ורג' מרטין ופול מקרטני בסטודיו, 1966
סר ג'ורג' הנרי מרטין (3 בינואר 1926 – 8 במרץ 2016) היה מלחין, מעבד ומפיק מוזיקלי בריטי, הידוע בעיקר בעבודתו עם להקת הביטלס, שכמעט את כל אלבומיה הוא הפיק. בשל תפקיד זה, יש המכנים אותו "החיפושית החמישית".
בזכות תרומתו לתעשיית המוזיקה ולחברה, מרטין הוא מפקד במסדר האימפריה הבריטית (CBE).
ראשית חייו

כאשר היה בן שש, רכשה משפחתו של מרטין פסנתר שצד את תשומת לבו. בגיל שמונה, שכנע את הוריו לרשום אותו לשיעורי פסנתר, אבל אלה הופסקו לאחר השיעור השמיני, בשל חילוקי דעות בין המורה לפסנתר לאמו של מרטין. מאוחר יותר אמר מרטין שהצליח ללמוד מאז באופן עצמאי.
מרטין עבר בין מספר בתי-ספר, וכאשר פרצה מלחמת העולם השנייה (בהיותו בן 13), משפחתו עזבה את לונדון העיר, לפרוור ברומלי, שם למד בבית ספר תיכון.
"אני זוכר היטב את הפעם הראשונה ששמעתי תזמורת סימפונית. הייתי בן-עשרה כאשר סר. אדריאן בולט הביא את תזמורת ה-BBC לקונצרט בית-הספר. זה היה קסום בעיני. מצאתי קושי לחבר את הצלילים האציליים כל-כך אל תשעה-עשר האנשים שניגנו על כלים מעץ, כלי נשיפה ומיתרים עשויים שיער חיות."
למרות המשך התעניינותו במוזיקה, ו"חלומות על להיות רחמנינוב הבא", בתחילת דרכו לא בחר במוזיקה כקריירה. כנער, הוא עבד בעבודות מזדמנות, ביניהן כפקיד במשרד המלחמה, שם הסתכם תפקידו בעיקר במילוי טפסים והכנת תה. בשנת 1943, כאשר היה בן 17, הצטרף אל הזרוע האווירית של הצי המלכותי הבריטי בתור טייס ומאוחר יותר הוסמך כקצין. המלחמה הסתיימה לפני שהספיק להיות מעורב בפעילות קרבית כלשהי, ותקופת שירותו הסתיימה בשנת 1947.
תחילת הקריירה

בתום השירות בצי המלכותי, בעידוד ידידו, סידני האריסון (Sidney Harrison), למד מרטין בבית ספר גילדהול למוזיקה ודרמה בלונדון. הוא למד שם בין השנים 50–1947, והתמקד בלימודי פסנתר ואבוב (מורתו של מרטין ללימודי האבוב הייתה אמה של ג'יין אשר, בת-זוגו לעתיד של פול מקרטני). הוא הושפע מוזיקלית בעיקר מרחמנינוב ומוריס ראוול, כמו גם מקול פורטר, וג'וני דנקוורת'. ב-3 בינואר 1948, כאשר הוא עדיין באקדמיה, התחתן עם שינה צ'יסהולם (Sheena Chisholm), לבני הזוג נולדו שני ילדים. מאוחר יותר, ב-24 ביוני 1966, התחתן עם אשתו השנייה ג'ודי לוקהארט סמית' – להם נולדו גם כן שני ילדים. בתחילת עבודתו עבד במחלקת המוזיקה הקלאסית ב-BBC. בשנת 1950 הצטרף לתאגיד המוזיקה EMI שהחזיקה בבעלותה את חברת התקליטים פרלופון (Parlophone) ובהמשך התמנה לראש פרלופון. מרטין שימש כעוזר לאוסקר פרוס (Oscar Preuss), שהיה מנהל חברת התקליטים בין השנים 55–1950. אף על פי שנחשבה בעבר כחברת תקליטים מכובדת (בעיקר של מוזיקת ג'אז), כשהגיע מרטין לפרלופון, התייחסו אליה בחברת-האם EMI בזלזול  ותפסו אותה כחברה זניחה להקלטת פרויקטים לא משמעותיים. לאחר פרישתו של פרוס, ירש מרטין את ניהול חברת התקליטים, והתמחה בשנותיו הראשונות בהקלטת מוזיקת בארוק ומוזיקה קלאסית כמו גם מוזיקה בריטית עממית. מרטין הפיק מספר לא מבוטל של תקליטי קומדיה, ועבד עם קומיקאים רבים ביניהם פיטר סלרס (ששיחק בסדרה הקומית דוקטור הו). כמו כן, עבד עם להקת הסקיפל הבריטית – Vipers Sikffle Group, והפיק להם מספר להיטים. בתחילת 1962, הוציא את הסינגל – "Time Beat" – שהיה גרסת מוקדמת למוזיקת דאנס אלקטרונית (השיר הוא עיבוד לגרסת בסיס של המוזיקאית האיטלקייה - Maddalena Fagandini). הסינגל יצא לאור תחת השם הבדוי של היוצר – "Ray Cathode".
מרטין הפיק את המופע הקומי-מוזיקלי – "At the Drop of a Hat", שהיה הצלחה מסחרית גדולה במשך שנים. פריצתו המשמעותית הייתה כאשר הפיק את המופע – "Behind the Fringe" – בו כיכבו בין היתר פיטר קוק, אלן בנט וג'ונתן מילר.
עבודתו של מרטין בשנים אלו תרמה רבות לשינוי דימויה של פרלופון מ"חברה קטנה ועצובה" לעסק מצליח ומשגשג.
עם הביטלס > היכרות ראשונית

בתחילת 1962, מוזיקאי בשם סיד קולמן (Sid Coleman), יצר קשר עם מרטין וסיפר לו על בריאן אפשטיין, מנהל של להקת פופ אלמונית. הוא סבר שמרטין יביע עניין בלהקה, למרות דחייתה על ידי חברת "תקליטי-דקה" – שהייתה אחת מחברות התקליטים הגדולות בבריטניה. עד אז, לא הייתה למרטין הצלחה משמעותית בתחום מוזיקת הפופ, וניסיונו בתחום היה מועט יחסית. לאחר שיחת הטלפון מקולמן, הסכים מרטין להיפגש עם אפשטיין, וקבע עמו פגישה לתאריך 13 בפברואר 1962. מרטין האזין להקלטה של הביטלס מתקליטי "דקה". הוא לא התלהב וסבר שלהקתו של אפשטיין לא מבטיחה במיוחד, אבל נראה שהתרשם מקולותיהם של לנון ומקרטני.
ב-9 במאי, לאחר פגישה נוספת עם אפשטיין באולפני אבי רוד, התרשם מרטין מהתלהבותו ומסירותו של המנהל והביע בפניו הסכמה עקרונית להחתים את הלהקה האלמונית לחוזה הקלטה, וכל זה לפני שפגש את הלהקה או שמע אותם מופיעים. לעומת זאת, מרטין חתם על החוזה רק לאחר שפגש את הלהקה, והודיע ל-EMI ש"אין מה להפסיד" וזאת לאור העובדה שהוצע לחברי הביטלס תשלום של פני אחד על כל תקליט שיימכר - כלומר רבע-פני (פרת'ינג) לכל אחד. עם זאת, לאחר שחרור הסינגל "From Me to You" באפריל 1963, הציע מרטין להכפיל את שער התמלוגים ללהקה (2 פני), מבלי לבקש כל תמורה, מה שהוביל לכינויו במסדרונות EMI כ"בוגד".
ב-6 ביוני 1962, ביצעו הביטלס הופעת-מבחן בסטודיו-3 באולפני אבי רוד. ביחד עם טכנאי ההקלטה, נורמן סמית' (Norman Smith), הקליטה הלהקה ארבעה שירים. מרטין שמע מאוחר יותר את השירים (הוא לא היה נוכח בזמן ההקלטה) והתקשה לקבל החלטה. טכנאי נוסף שנכח בהקלטות, רון ריצ'רדס (Ron Richards), התלונן על נגינתו של פיט בסט על התופים, ואילו מרטין סבר ששיריהם המקוריים של הלהקה פשוט לא מספיק טובים. מאוחר יותר, פנה מרטין אל חברי הביטלס, ושאל אותם אם יש משהו שמפריע להם אישית. ג'ורג' האריסון התלוצץ "האמת, העניבה שלך, בתור התחלה". לפי סמית', זאת הייתה נקודת המפנה, כאשר לנון ומקרטני המשיכו עם קו ההומור, מרטין החל לחבב אותם וסבר שעליו להחתים אותם ולו "רק בזכות שנינותם".
תחילת סדרת ההקלטות של הלהקה עם מרטין החלה ב-4 בספטמבר, כאשר הקליטו את השיר "How Do You Do It". מרטין שהפיק את השיר, חשב שהשיר יהיה להיט בטוח. לעומתו, לנון ומקרטני לא חיבבו את השיר. הלהקה הקליטה את השיר אך החליטה לגנוז אותו והוא יצא רק מאוחר יותר באוסף האנתולוגיה. (באפריל 1963, תחת שרביטו של מרטין, יצא השיר בביצוע הלהקה ג'רי והפייסמייקרס והיה להיט).
השיר הבא שהקליטו היה "Love Me Do". רון ריצ'רדס המשיך את תלונותיו, הפעם בנוגע למתופף החדש, רינגו סטאר. לאחר מכן, ב-11 בספטמבר הקליטה הלהקה את השיר שוב, הפעם עם מתופף האולפן, אנדי וייט. סטאר התבקש לנגן במאראקס ותוף מרים, ואף על פי ששיתף פעולה, הוא היה בהחלט "לא מרוצה". השיר הגיע בשיאו למקום 17 במצעד הבריטי.
ב-26 בנובמבר 1962, לאחר שידולים וניסיונות שכנוע רבים של לנון ומקרטני, הסכים מרטין להקליט שיר מקורי נוסף של הלהקה – "Please Please Me". לאחר הקלטת השיר, הכריז מרטין ללהקה "חברים, הרגע הקלטתם את הלהיט הראשון שלכם". מרטין הנחה את אפשטיין למצוא ללהקה מנהל יחסי-ציבור חדש, מאחר שמשרד הפרסום Ardmore & Beechwood לא נקט מאמצים רבים בקידום ופרסום שירם הראשון – "Love Me Do". מרטין המליץ על שלושה מפרסמים שלדעתו יהיה ישרים והוגנים, בסופו של דבר הוחלט לבחור בדיק ג'יימס (Dick James) לתפקיד מנהל יחסי-הציבור.
עם הביטלס > סינרגיה והשראה

ניסיונו המוזיקלי העשיר של מרטין תרם להתגברות על הפער בין כישרון-הבוסר של הביטלס לבין היעדים המוזיקליים שהציבו לעצמם. לא מעט מהתוספות הקלאסיות בשירי הביטלס נכתבו או בוצעו על-ידו (ניגן בעיקר על קלידים). בשירים לא מעטים, ביניהם "Yesterday" ו-"Penny Lane" תרם אף למבנה השיר והיה שותף לתהליך היצירתי – ביחד עם שאר חברי הלהקה. ניתן להבחין באופן בולט בסגנונו המוזיקלי המיוחד במספר שירי ביטלס. עבור השיר "Eleanor Rigby", חיבר ליווי של תזמורת כלי מיתר שמנוגן במהלך כל השיר (בשנת 2007, טען שכתב את הליווי בהשראת יצירתו של המלחין ברנרד הרמן (Bernard Herrman), שהלחין את המוזיקה לסרט "פרנהייט 451").
עבור השיר "Strawberry Fields Forever", מרטין וטכנאי הקול ג'ף אמריק חיברו שני עיבודים שונים לגמרי אל תוך עיבוד מאוחד, תוך כדי שימוש באמצעים מיוחדים ועריכה סיזיפית. בשיר "I Am the Walrus", סיפק ליווי קופצני ויחודי, תוך כדי שימוש בכלי-נשיפה, כינורות, צ'לים ומקהלת ליווי.
בשיר "In My Life", ניגן בעצמו את סולו הפסנתר (בסגנון מוזיקת בארוק). בשיר "A Day in the Life", מרטין (ביחד עם מקרטני) אחראי לחלק מהתוספות הקלאסיות.
בנוסף, תרומתו במספר שירים התבטאה באופן פחות בולט אך מכריע, כמו בליווי הפסנתר בשיר "Lovely Rita". בנוסף אחראי לליווי ה"קרקסי" של השיר "Being for the Benefit of Mr. Kite". לקטעי התזמורת בשיר "Good Night" כמו גם בעוד שירים לא מעטים.
ככל הנראה, שיר הביטלס הראשון שמרטין לא הפיק, היה "She's Leaving Home" (היו לו התחייבויות קודמות עם הזמרת סילה בלאק). מקרטני יצר קשר עם המפיק מייק לינר (Mike Leaner), כדי לעבוד על השיר. מרטין נפגע מעט עקב כך, אך למרות זאת כאשר חזר, עיבד והפיק את קטע התזמורת בשיר בעצמו. בזמן הפקת התקליט "The White Album", כבר היה מרטין מפיק עצמאי מבוקש, ולכן נאלצו הביטלס להפיק מספר שירים בלעדיו.
לאחר פירוק הביטלס הפיק תקליטים של אמנים מגוונים (חלקם בעלי סגנון מוזיקלי שונה לגמרי מהביטלס), כגון הגיטריסט ג'ף בק, סלין דיון, אולטראווקס עם מידג' יור, להקת אמריקה וארוסמית', ואף המשיך לעבוד עם חברי הביטלס בנפרד.
מרטין פיקח על הפקת האנתולוגיה בשנים 95–1994, וחזר לעבוד עם טכנאי הקול ג'ף אמריק. יחד הם עשו שימוש באמצעי-הקלטה אנלוגיים ישנים משנות ה-60.
בהקלטות השירים "Real Love" ו-"Free as a Bird" (שירי בוסר ישנים של לנון שעובדו והוקלטו לראשונה), מרטין לא השתתף מכיוון שסבל מבעיית שמיעה. מי שהפיק את השירים היה חבר טוב של חברי הביטלס הנותרים, וחבר להקת ELO ג'ף לין.
בשנת 2006, ביחד עם בנו ג'יילס, עיבד מרטין שמונים דקות של מוזיקת ביטלס עבור המופע Love שהתקיים בלאס-וגאס בשיתוף פעולה עם קרקס השמש וחברת התקליטים אפל (Apple).
כעצמאי

בשנת 1965, לאחר שעזב את EMI, הקים מרטין ביחד עם שותף את חברת ההקלטות הפרטית – AIR (ראשי תיבות של – Associated Independent Recording). הצלחת הביטלס סיפקה לו גב כלכלי, ומשנת 1969 והלאה החזיקה החברה באולפן הקלטות משלה שריכז את עיקר פעילותו וביסס את מעמדו כמפיק עצמאי. עם השנים הורחב הסטודיו ונבנו בו חדרי הקלטה נוספים. כיום החברה עדיין פעילה ונחשבת לאחת הוותיקות בתחום. אף על פי שפרש, החזיק מרטין בתואר יושב-ראש החברה. ב-1979 פתח מרטין אולפן הקלטות באי מונטסראט שבים הקריבי. אולפן זה נהרס בהוריקן הוגו עשר שנים אחר-כך.
ב-1999 ערך קונצרט בישראל יחד עם התזמורת הפילהרמונית הישראלית ועם אמנים ישראלים רבים. הקונצרט עסק בשירי הביטלס.
מותו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מותו > תרומתו בקולנוע

בשנת 1964, הפיק ועיבד את שיר הנושא לסרט גולדפינגר מסדרת ג'יימס בונד. מרטין הפיק מוזיקלית את הסרטים "A Hard Day's Night" ו-"!Help" בכיכובם של הביטלס, כמו כן הלחין את הקטעים הקלאסיים עבור הסרט "צוללת צהובה" שיצא בשנת 1968. בשנת 1972, הלחין והפיק את פסקול הסרט "חיה ותן למות", גם כן מסדרת ג'יימס בונד. שיר הנושא של הסרט נכתב ובוצע על ידי פול מקרטני והשניים שיתפו פעולה בהקלטתו.
ב-1966 תזמר את הפסקול המוזיקלי של פול מקרטני לסרט "תקלה בירח הדבש".
מותו > פרסומים

"All You Need is Ears"‏ (1979) - ספר זיכרונות שסיפר על עבודתו עם הביטלס, פיטר סלרס, סופיה לורן ואחרים.
"With a Little Help from My Freinds"‏ 1993 - סיפור הפקת האלבום סרג'נט פפר.
"Produced by George Martin"‏ (2001) - אוסף שמסכם 50 שנות הפקה ויצירה, ומורכב משישה תקליטורים המכילים את כל הקלטות האולפן בהן השתתף.
"Let It Be...NAKED" ‏ (2003) - אלבום בו הקלטות נדירות של שירי האלבום "Let It Be".
"LOVE" ‏ (2006) - מכיל מוזיקה שעברה עיבוד ומיקס מחודשים כפסקול עבור המופע - קרקס השמש. נוצר על ידי ג'ורג' מרטין ובנו גיילס.
פרסים והכרה

מועמד לפרס אוסקר בשנת 1964, עבור פסקול הסרט "A Hard Day's Night"
פרס גראמי 1967 – עבור האלבום החדשני הטוב ביותר, כמפיק האלבום סרג'נט פפר
פרס גראמי 1967 – עבור האלבום הטוב של השנה, כמפיק האלבום סרג'נט פפר.
פרס גראמי 1973 - עבור העיבוד המוזיקלי הטוב ביותר, כמפיק ומלחין הסרט "חיה ותן למות".
פרס המוזיקה הבריטי 1977 – עבור המפיק הבריטי הטוב ביותר (ב-25 שנה האחרונות).
פרס המוזיקה הבריטי 1984 – עבור תרומה יוצאת-דופן לתחום המוזיקה.
פרס גראמי 1993 – עבור המופע המוזיקלי הטוב ביותר, כמפיק פסקול המחזמר "The Who's Tommy" (שמבוסס על אופרת הרוק המצליחה משנת 1969 של להקת The Who)
בשנת 1999 נכלל שמו של מרטין בהיכל התהילה של הרוק אנד רול.
אולפני אבי-רוד
מאנקי פאנץ'

| --- | --- |

 לידה:  26 במאי 1937 חמנאקו, הוקאידו, האימפריה היפנית 
 פטירה:  11 באפריל 2019 (בגיל 81) Sakura, יפן 
 שם לידה:  קאזוהיקו קאטו
 מקום לימודים:  האוניברסיטה הטכנולוגית של טוקיו 
 תקופת הפעילות:  1969–2019 (כ־50 שנה) 
 יצירות ידועות:  לופן השלישי 
 פרסים והוקרה:  פרס אינקפוט (1981) 
 www.monkeypunch.com
 
קאזוהיקו קאטו (ביפנית: 加藤一彦;‏ 26 במאי 1936 – 11 באפריל 2019) הוא אמן מאנגה (מאנגקה) יפני שידוע בשם עט "מאנקי פאנץ'".
ביוגרפיה

קאטו נולד בעיר חמנאקו בהוקאידו. כבר בגיל צעיר הוא התחיל לצייר. לאחר סיום בית הספר הוא עבר לטוקיו והחל ללמוד אלקטרוניקה.
קאטו התחיל לצייר באופן מקצועי תחת שמות עט שונות. בשנת 1965 הוא אימץ את השם מאנקי פאנץ'. לטענת האמן הוא לא אהב את השם, אך זה היה רצונו של המנהל והוא נאלץ להסכים. אחרי שסדרת לופן השלישי זכתה להצלחה, הוא המשיך לצייר תחת שם עט זה בלבד.
במהלך עבודתו השתתף מאנקי פאנץ' ביצירת סדרות מאנגה רבות כולל המשכים של לופן השלישי ומוסאשי גאנדו.
בשנת 2005 הוא התמנה לפרופסור באוניברסיטה בפקולטה לאמנויות. על יצירותיו הוא קיבל פרסים בשנת 1981 וב-2015.
רוב חייו הוא התגורר בעיר סאקורה בצ'יבה ונפטר שם מדלקת ריאות.
יוסי אשבול

| --- | --- |
אין תמונה חופשית
 לידה:  1950 (בן 74 בערך) רחובות, ישראל 
 מדינה:  ישראל ישראל
 מקום מגורים:  זכרון יעקב 
 עיסוק:  צלם
 פרסים והוקרה:  מוזיאון בוּרק
 
יוסי אשבול (נולד ב-1950 ברחובות) הוא צלם טבע מזכרון יעקב המתעד את חיי הטבע בישראל מעל 30 שנה. צילומיו מתפרסמים בכתבי עת מובילים בישראל ובעולם.
בשנת 2005 זכה אשבול במקום השני מטעם מוזיאון בוּרק בתחרות "צלם הטבע של השנה" לשנת 2005, בקטגוריה "התנהגות ציפורים", בזכות אחת מתמונותיו המציגה זוג שחפיות ים ושני גוזלים.
בשנת 2013 זכה בציון לשבח בתחרות "צלם הטבע של השנה" של מוזיאון הטבע בלונדון ומגזין הטבע של ה-BBC בקטגוריה "התנהגות ציפורים", על צילומו שבו נראים אלפי שקנאים רעבים בבריכת דגים במעיין צבי.
בשנת 2014 זכה בציון לשבח באותה תחרות על צילום דוכיפת המאכילה את גוזליה באזור השרון.
בשנת 2020 זכה בציון לשבח באותה תחרות על צילום יעלים קופצים על מצוק במכתש רמון.
בשנת 2023 זכה לציון לשבח באותה תחרות על צילום קרב אווירי בין דיות צעירות.
הערות שוליים

↑   (אורכב 12.05.2008 בארכיון Wayback Machine)
↑  צלם הטבע יוסי אשבול זכה בפרס בתחרות צילום של ה-BBC, באתר ynet, 8 באוקטובר 2013
↑  ארז ארליכמן, דוכיפת של כבוד: ציון לשבח לצלם יוסי אשבול, באתר ynet, 5 בפברואר 2014
↑  נעה פישר, התמונה של הצלם הישראלי שקיבלה צל"ש בתחרות יוקרתית, באתר ynet, 14 באוקטובר 2020
↑   איתן לשם, 13 תמונות בלי אכזריות אנושית: הזוכים הגדולים של תחרות צילומי הטבע 2023, באתר הארץ, 12 באוקטובר 2023
| --- | --- |
בקרת זהויות :  ICIA: 271215  NLI: 987007260967405171  BIBSYS: 90139359  BnF: cb17918826q (data)  ISNI: 0000 0001 0892 1312  LCCN: nr91009983  NTA: 119730715  RERO: 02-A017938008  SUDOC: 136428533  VIAF: 42261044   WorldCat (עם VIAF): 42261044 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
מורה חיילת

תג יחידת מורות חיילות
מורות חיילות במהלך הכשרתן
מורה חיילת מלמדת ילדים במושב מנוחה, 1959
מורה חיילת מלמדת עולה חדשה קריאה בעברית, מושב מרגליות, 1970
רמות שפירא, בית מאיר
מורה חיילת הוא מקצוע בחיל החינוך בצה"ל. יחידת המורות החיילות שייכת למערך מגן בחיל החינוך והיא יחידת ימ"ל (יחידה מחוץ לסד"כ). למקצוע זה מתבצעים מיונים מוקדמים לפני הגיוס לצה"ל. המורות החיילות פועלות במסגרות אזרחיות, במגוון תחומים בהתאם להכשרה המיוחדת הניתנת להם בכל מסלול ביחידה.
הכשרה

המורות החיילות עוברות את ההכשרה בטירונות 02 באחד מבסיסי הטירונים של מגל.
לאחר הטירונות עוברים החיילים קורס של כ־6 שבועות בבסיס הדרכה במתקן האזרחי רמות שפירא אשר בבית מאיר ליד ירושלים. הקורס ממומן ובאחריות משרד החינוך אך מנוהל בו אורח חיים צבאי.
הסגל של הקורס מורכב מסגל צבאי וסגל אזרחי.
הסגל הצבאי:
מפקדת הקורס - קצינה בדרגת סגן.
סמלת - רב"ט או סמל, מורה חיילת בשנתה השנייה לתפקיד.
מפקדת צוות - רב"טית או סמלת, מורה חיילת בשנתה השנייה לתפקיד.
הסגל האזרחי:
רכזת פדגוגית
רכזת טכנית
מסלולים

קל"ע (קליטת עלייה) - עבודה בבתי ספר ומרכזי קליטה ברחבי הארץ במטרה לעזור ולתמוך בלימוד השפה העברית ועזרה בהתאקלמות חברתית בארץ. מורות חיילות אשר משרתות בתפקיד זה לומדות במכללה ומקבלות מימון של השנה הראשונה בלימודי הוראה. מסלול קל"ע הוא המסלול הוותיק ביותר בקרב היחידה, לכן גם הקורס שעוברות החיילות יותר אינטנסיבי יחסית לשאר המסלולים. כחלק מהמסלול כל מורה חיילת משובצת במסגרת בוקר ומסגרת אחר צהריים/ערב. מסגרות הבוקר: בית ספר יסודי, חטיבת ביניים, תיכון. מסגרות אחר צהריים/ערב: מועדוניות רווחה, מרכזי קליטה, עבודה עם נוער בסיכון וכו'. המורות החיילות המלמדות במסלול זה מגיעות אל מגוון גדול של אוכלוסיות.
פנימיות - עבודה בפנימיות השונות עם החניכים. בעיקר עבודה בלתי פורמלית לאחר שעות הלימודים ועד השעות הקטנות של הלילה, עוזרות בלימודים, מכינות לקראת השירות בצה"ל, ויוצרות קשר אישי. החיילות הופכות לחלק בלתי נפרד מסגל הפנימייה.
בתי ספר שדה - החיילות משרתות בבתי הספר שדה של החברה להגנת הטבע ומדריכות קבוצות ותלמידי בי"ס. החיילות מתגוררות בביס"ש.
מל"ש (מרכז לימודי שדה) - החיילות מדריכות במרכז לימודי שדה העירוני, מפעילות את בית הספר בשעות הלימודים ומקיימות חוגי טבע וסיור לבני נוער בעיר. בנוסף החיילות מדריכות טיולי שדה באזור.
חימ"ש (חינוך משלים) - עבודה שמרכזה אחה"צ. במסלול שני תת-מסלולים: 1.קידום נוער 2.נוער והקהילה.
קידום נוער - עבודה ביחידות לקידום נוער בלימודים פורמליים ופעילויות בלתי פורמליות אחה"צ, לדוגמה תוכנית היל"ה.
נוער וקהילה - עבודה במתנ"סים ומרכזי נוער שונים במטרה של הקמת מנהיגות צעירה מקומית.
תרבות תורנית (ת"ת) - מסלול ייחודי לחיילות דתיות אשר מקפיד על שמירת זכויותיהן בתור חיילות דתיות: החיילות אינן מבצעות שמירות, אינן פועלות בשבת וכו'. מסלול זה הוא תחת פיקוחו של האגף לתרבות-תורנית במשרד החינוך.
ת"ת קל"ע - עבודה בבי"ס ממלכתיים דתיים עם יהודים עולי אתיופיה ואחה"צ במרכזי הקליטה או מועדוניות של אותם התלמידים.
ת"ת קהילה - לימודי מורשת בבית הספר ועבודה בפעילויות קהילתיות שונות כגון מתנ"סים, אקי"ם, מועדוניות יום וכו'.
ספורטאים מצטיינים - ספורטאים מצטיינים המקבלים אישור על כך מצה"ל מזומנים למיונים ביחידת מורות חיילות. החיילים נקלטים למסלולים השונים. זהו מסלול חדש ביחידה.
מסלולים ירוקים - מורות חיילות במסלולי טבע מחנכות לאהבת הארץ "דרך הרגליים" הן מדריכות טיולים של בתי ספר באזורים שונים בארץ ויוצרות זיקה בין התלמידים ובני הנוער לבין ישראל כאמצעי להכרתה ואהבתה. הן מקיימות פעילויות להעלאת תודעת נושאי טבע נוף ומורשת בקרב אוכלוסיות שונות. המסלולים הירוקים כוללים את החברה להגנת הטבע, רשות שמורות הטבע והגנים הלאומיים, שמורת נאות קדומים, צריף בן-גוריון ו"לוטם".
• ליווי קהילות - מסלול שנפתח ב-2024 בעקבות המלחמה ולאחר שתלמידים שפונו מבתיהם הגיעו לבתי הספר עם פערים משמעותיים ועל המורות החיילות לעזור להם לצמצם פערים משמעותית.
מסלולים > מסלולי עבר

שמע - עבודה עם נוער ומבוגרים לקויי שמיעה.
מועדוניות - עבודה בבתי הספר ולאחר מכן במועדוניות יום של שירותי הרווחה אליה מגיעים תלמידים אחר הצהריים. זה מסלול בו משרתים מהבוקר עד אחרי הצהרים. חיילות אלו מקבלות שנה ראשונה בהוראה חינם, לומדות במכללה למורים.
עתידים - מסלול חדש שרץ כ"פיילוט" ראשון בשנת 2005 למסלול מגויסים עתודאים בחינוך. החיילים מסיימים את לימודיהם האקדמאים ומגיעים ליחידה בתור מורים ומורות לכל דבר בניגוד ליתר המורות החיילות שהן כוח סיוע.